 

**Henkilöstökustannusten ilmoituslomakkeen täyttöohje, lomapalkat liite B2, kun lomat on pidetty**

**1. LOMAPALKKA**

**Lomaoikeusjakso**

* Tähän merkitään lomaoikeusjakso eli lomanmääräytymisvuosi jonka aikana ansaittuja lomapalkkakustannuksia haetaan. Ko. jakso alkaa siitä kun henkilö aloittaa työskentelyn hankkeessa, sitä aiemmin ansaittuja lomapalkkoja ei voi kohdentaa hankkeelle.

**Kaikkien lomapäivien määrä ko. jaksolta**

* Edellisessä kohdassa ilmoitetun ajanjakson aikana ansaittujen lomapäivien kokonaismäärä.

**Loma-aika**

* Tähän merkitään se ajanjakso tai yksittäiset päivät jolloin henkilö on ollut lomalla maksatuskauden aikana. Lomakorvausta haettaessa tähän merkitään ne päivät joilta korvausta haetaan. Huom.! Hankkeessa ansaitut lomat on pidettävä pääsääntöisesti vapaana ja lomakorvaukset hyväksytään vain poikkeustapauksissa perustelluista syistä.

**Lomaoikeusaikana tehty kokonaistyöaika**

* Tähän merkitään hankehenkilön lomanmääräytymisvuoden aikana tehtyjen työtuntien kokonaismäärä. Aika lasketaan hankkeessa aloitetusta päivämäärästä alkaen lomanmääräytymisvuoden loppuun asti.

**Lomaoikeusjaksolla hankkeelle tehty työaika**

* Tässä ilmoitetaan hankehenkilön lomanmääräytymisvuoden aikana hankkeelle tehtyjen työtuntien kokonaismäärä. Aika lasketaan hankkeessa aloitetusta päivämäärästä alkaen lomanmääräytymisvuoden loppuun asti.

**Lomaoikeusajalta hankelomien osuus**

* Lomakepohjan kaava laskee automaattisesti hankkeeseen käytetyn työajan osuuden kokonaistyöajasta lomanmääräytymisvuoden aikana. Lomapalkkakustannukset voidaan kohdistaa hankkeelle tämän % -osuuden mukaisesti.

**Kokonaislomapalkka ilman sivukuluja**

* Tässä ilmoitetaan työntekijän kokonaislomapalkan tai lomakorvauksen määrä ilman sivukuluja ilmoitetulta loma-ajalta.
* Organisaatiossa käytössä olevat lomapalkan laskentaperusteet kerrotaan kohdassa ”Lomapalkka/-raha on laskettu seuraavasti” tai erillisellä liitteellä. Esimerkiksi seuraavasti: kk-palkka/työpäivät x lomapäivät.

**Hankkeelle kirjattu lomapalkka ilman sivukuluja**

* Hankkeelle kuuluva osuus loma-ajan kokonaislomapalkasta ilman sivukuluja. Laskennassa käytettävä hankkeelle käytetyn työajan mukaista % -osuutta. Sivukulujen laskentaperusteet ja kustannusten yhteissumma sivukuluineen ilmoitetaan lomakkeen alareunassa.

**Hankkeelle kirjattu osuus koko lomapalkasta (%)**

* Lomakepohjan kaava laskee automaattisesti hankkeelta haetun lomapalkan osuuden kokonaislomapalkasta. %-osuuden pitäisi olla sama kuin hankkeelle käytetyn työajan osuus kokonaistyöajasta.

**2. LOMARAHA**

**Lomarahan osalta lomakkeen täyttöohjeet ovat samat kuin edellä olevan lomapalkan kohdalla lukuun ottamatta lomarahan kertymä -saraketta, johon merkitään organisaation virka- tai työehtosopimuksen mukainen % -luku, jonka mukaan lomaraha lasketaan.**

* Lomarahan laskentaperusteet kerrotaan kohdassa ”Lomapalkka/-raha on laskettu seuraavasti” tai erillisellä liitteellä. Esimerkiksi seuraavasti: 6 % kuukausipalkasta x lomanmääräytymiskuukaudet tai 50 % lomapalkasta. Lomanmääräytymisvuosi alkaa siitä, kun henkilö aloittaa työskentelyn hankkeessa, sitä aiemmin ansaittuja lomarahoja ei voi hakea hankkeelta.

**Lomakkeessa on ilmoitettava työnantajan sivukulujen laskentaperusteet ilman työntekijältä perittäviä osuuksia. Lisäksi lomakkeessa on oltava päivämäärä, lomakkeen laatijan nimi sekä asema organisaatiossa.**